РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/73-24

18. јул 2024. године

Б е о г р а д

ЗАПИСНИК

8. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 18. ЈУЛА 2024. ГОДИНЕ

Седница је почела у 11,05 часова.

Седницом је председавао Верољуб Арсић, председник Одбора.

Седници су присуствовали чланови Одбора: Светлана Милијић, Никола Радосављевић, Живан Бајић, Тијана Давидовац, Ненад Крстић, Акош Ујхељи, Бранко Павловић, Душан Никезић, Пеђа Митровић и Ненад Митровић.

Седници су присуствовали заменици чланова Одбора: Никола Лазић (заменик Ане Белоице Мартаћ), Снежана Пауновић (заменик Душана Бајатовића), Александар Ђукић (заменик Драгана М. Марковића) и Предраг Марсенић (заменик Владимира Јелића).

Седници нису присуствовали чланoви Одбора Загорка Алексић и Мирослав Алексић, нити њихови заменици.

На позив председника, седници су присуствовали и: представници Народне банке Србије: Јоргованка Табаковић, гувернер, Жељко Јовић, вицегувернер, Ана Ивковић, вицегувернер, Драгана Станић, вицегувернер, Ненад Петровић, генерални директор Сектора за платни систем, Дејан Девић, генерални директро Дирекције за законодавно-правне послове, Владан Петковић, директро Одељења за нормативну делатност, и Маја Павловић-Бјелетић, в.д. шефа Одсека за регулативу и развој платних система; представници Министарства финансија: Славица Савичић, државни секретар, Ирина Стевановић Гавровић, из Фискалног сектора, Лидија Мандић, из фискалног сектора, Драгана Дејановић из Управе за јавни дуг, Ненад Влакетић и Ирена Ињац; представник Министаства грађевинарства, саобраћаја и инфраструктуре Војкан Томић, секретар министарства; представник Министарства рударства и енергетике Радош Попадић, в.д. помоћника министра.

На предлог председника, Одбор је, већином гласова (13 гласова за, двоје уздржаних), утврдио следећи

Д н е в н и р е д:

1. Разматрање Предлога закона о изменама и допунама Закона о платним услугама, који је поднела Народна банка Србије, у начелу (број 400-1686/24 од 11. јула 2024. године);

2. Разматрање Предлога закона о задуживању Републике Србије код Банке Поштанска штедионица акционарско друштво Београд за потребе финансирања Пројекта Изградње урбане инфраструктуре и националног стадиона са приступним саобраћајницама, који је поднела Влада, у начелу (број 011-1623/24 од 4. јула 2024. године);

3. Разматрање Предлога закона о потврђивању Споразума између Европске уније и Републике Србије о учешћу Републике Србије у „Фискалису“, програму Уније за сарадњу у области опорезивања, који је поднела Влада (број 011-1568/24 од 27. јуна 2024. године);

4. Разматрање Предлогa закона о потврђивању амандмана на чл. 1. и 12.1. Споразума о оснивању Европске банке за обнову и развој, који је поднела Влада (број 011-1570/24 од 27. јуна 2024. године);

5. Разматрање Предлога закона о потврђивању Уговора о зајму уз финансијски протокол потписан 21. септембра 2023. године, између Владе Републике Србије и Владе Француске Републике, између Републике Србије коју заступа Влада Републике Србије поступајући преко Министарства финансија као Зајмопримац и BPIFRANCE ASSURANCE EXPORT који поступа у име и за рачун Владе Француске Републике, који је поднела Влада (број 011-1622/24 од 4. јула 2024. године);

6. Разматрање Предлога закона о потврђивању Гаранције (Пројекат управљања електродистрибутивном мрежом у Републици Србији) између Републике Србије коју заступа Влада Републике Србије поступајући преко Министарства финансија као Гаранта и Deutsche bank AG, Paris Branch као Првобитног зајмодавца и Deutsche bank AG, Paris Branch као Aгента и Deutsche bank AG, Paris Branch као Водећег мандатног аранжера која се односи на Уговор о кредитном аранжману у износу од 97.151.728,00 евра уз подршку BPIAЕ, који је поднела Влада (011-1620/24 од 4. јула 2024. године);

7. Разматрање Предлога закона о потврђивању Измене и допуне бр. 1 Споразума о зајму од стране и између Владе Емирата Уједињених Арапских Емирата Фонд за развој Абу Даби (Зајмодавац) и Владе Републике Србије (Зајмопримац) у вези са зајмом у износу од 1.000.000.000 америчких долара, који је поднела Влада (број 011-1633/24 од 5. јула 2024. године);

8. Разматрање Предлога закона о потврђивању Измене и допуне бр. 1 Уговора о зајму потписаног између Фонда за развој Абу Дабија и Владе Републике Србије за финансирање подршке буџету Републике Србије, који је поднела Влада (број 011-1634/24 од 5. јула 2024. године);

9. Разматрање предлога кандидата за председника и члана Фискалног савета које су поднели председник Републике и министар финансија (02-247/23-4 од 12. јула 2024. године и 02-247/23-3 од 12. јула 2024. године;

10. Разматрање Предлога за избор вицегувернера Народне банке Србије, који је поднела гувернер Народне банке Србије (број 02-1699/24 од 12. јула 2024. године);

11. Именовање вршиоца функције председника Комисије за контролу државне помоћи.

На предлог председника, Одбор је, већином гласова (10 гласова за, четири против, један уздржан), прихватио предлог да се обави заједнички начелни и јединствени претрес о тачкама 1. до 11, у складу са чланом 76. Пословника Народне скупштине, с тим да ће се Одбор изјашњавати о свакој тачки појединачно.

Пре преласка на рад по утврђеном дневном реду, Одбор је, већином гласова (12 гласова за, два уздржана, два нису гласала), усвојио записник са Шесте седнице Одбора и, већином гласова (10 гласова за, три уздржана, један није гласао), записник са Седме седнице Одбора, без примедби.

**ЗАЈЕДНИЧКИ НАЧЕЛНИ И ЈЕДИНСТВЕНИ ПРЕТРЕС О ТАЧ. 1-11. ДНЕВНОГ РЕДА**

Јоргованка Табаковић, гурернер Народне банке Србије, образложила је Предлог закона о изменама и допунама Закона о платним услугама, наводећи да концепт отвореног банкарства доноси две нове врсте услуга на тржиште Србије, односно услугу иницирања плаћања са платног рачуна, који корисник има отворен код другог пружаоца услуга, и услугу обједињеног прегледа информација о платним рачунима, које корисник има код више банака. Гувернер је истакла да је основни циљ измена и допуна овог закона да се већ постојећа иновативна платна решења унапреде новим функционалним решењима којима се уводи отворено банкарство.

Славица Савичић, државни секретар Министарства финансија, образложила је Предлог закона о задуживању Републике Србије код Банке Поштанска штедионица акционарско друштво Београд за потребе финансирања Пројекта Изградње урбане инфраструктуре и националног стадиона са приступним саобраћајницама, наводећи да је Законом о буџету Републике Србије за 2024. годину у члану 3. одобрено задуживање за Пројекат Изградње у износу од 360 милиона евра.

Основни разлози за доношење Предлога закона о потврђивању Споразума између Европске уније и Републике Србије о учешћу Републике Србије у „Фискалису“, програму Уније за сарадњу у области опорезивања, односе се на спровођење споразума између Европске уније и Републике Србије у циљу обезбеђивања континуитета учешћа у активностима програма „Фискалис“, односно унапређивање стандарда и усклађивање са прописима и најбољим праксама Европске уније на путу Србије ка чланству у ЕУ.

Славица Савчић образложила је и Предлог закона о потврђивању амандмана на чл. 1. и 12.1. Споразума о оснивању Европске банке за обнову и развој, наводећи да је Управни одбор Европске банке за обнову и развој на годишњем састанку 2023. године усвојио Резолуцију 259 и 260, којима се усвајају амандмани на чл. 1. и 12.1.

Драгана Дејановић, из Управе за јавни дуг, образложила је Предлог закона о потврђивању Уговора о зајму уз финансијски протокол потписан 21. септембра 2023. године, између Владе Републике Србије и Владе Француске Републике, између Републике Србије коју заступа Влада Републике Србије поступајући преко Министарства финансија као Зајмопримац и BPIFRANCE ASSURANCE EXPORT који поступа у име и за рачун Владе Француске Републике, затим Предлога закона о потврђивању Гаранције (Пројекат управљања електродистрибутивном мрежом у Републици Србији) између Републике Србије коју заступа Влада Републике Србије поступајући преко Министарства финансија као Гаранта и Deutsche bank AG, Paris Branch као Првобитног зајмодавца и Deutsche bank AG, Paris Branch као Aгента и Deutsche bank AG, Paris Branch као Водећег мандатног аранжера која се односи на Уговор о кредитном аранжману у износу од 97.151.728,00 евра уз подршку BPIAЕ, Предлог закона о потврђивању Измене и допуне бр. 1 Споразума о зајму од стране и између Владе Емирата Уједињених Арапских Емирата Фонд за развој Абу Даби (Зајмодавац) и Владе Републике Србије (Зајмопримац) у вези са зајмом у износу од 1.000.000.000 америчких долара, као и Предлог закона о потврђивању Измене и допуне бр. 1 Уговора о зајму потписаног између Фонда за развој Абу Дабија и Владе Републике Србије за финансирање подршке буџету Републике Србије.

Верољуб Арсић, председник Одбора, подсетио је чланове Одбора да, према одредбама чл. 92а став 7. и 92г став 1. Закона о буџетском систему, Народна скупштина бира три члана Фискалног савета, чији мандат траје шест година. На основу члана 92б став 1. Закона председник Републике предлаже председника Фискалног савета, док министар надлежан за послове финансија и гувернер НБС предлажу по једног члана. С обзиром да су председнику Фискалног савета проф. др Павлу Петровићу и члану др Николи Алтипармакову истекли мандати, овлашћени предлагачи су доставили Народној скупштини предлоге кандидата за председника и члана Фискалног савета, са биографијама и изјавама о прихватању кандидатуре, као и свом потребном документацијом у смислу члана 92в Закона о буџетском систему.

Такође, председник Одбора је подсетио чланове да чланом је 21. Закона о Народној банци Србије прописано да вицегувернере бира Народна скупштина на предлог гувернера, на шест година са правом поновног избора. Гувернер НБС је 12. јула поднела Народној скупштини Предлог за избор вицегувернера НБС, у коме је предложила реизбор Жељка Јовића за вицегувернера, уз који је достављена биографија кандидата и његова изјава о прихватању кандидатуре.

Верољуб Арсић је још подсетио чланове Одбора и да је председник Комисије за контролу државне помоћи Владимир Антонијевић 8. јула поднео оставку на функцију. Сходно томе, чланом 14. Закона о контроли државне помоћи прописано је да одбор Народне скупштине надлежан за послове финансија у случају да је председнику комисије престала функција именује вршиоца функције председника комисије између чланова Савета, као и да вршилац функције председника Комисије врши ту функцију до ступања на функцију новог председника Комисије. Народна скупштина је на Деветој седници Другог редовног заседања у 2019. години, одржаној 23. децембра, донела Одлуку о избору председника и чланова Савета Комисије.

Имајући у виду законску обавезу Одбора, председник Одбора Верољуб Арсић изнео је да је поднео предлог да Одбор именује Душицу Ђорђевић за вршиоца функције председника Комисије коју ће именована вршити до ступања на функцију новог председника Комисије, ово посебно имајући у виду да именована тренутно обавља функцију заменика председника Комисије.

У дискусији су учествовали: Ненад Митровић, Душан Никезић, Пеђа Митровић, Предраг Марсенић, Бранко Павловић, Никола Радосављевић, Акош Ујхељи, Верољуб Арсић, чија су излагања тонски снимана.

**ПРВА ТАЧКА ДНЕВНОГ РЕДА - гласање**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава је, већином гласова (10 гласова за, три уздржана, један није гласао), одлучио да поднесе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о платним услугама, који је поднела Народна банка Србије, у начелу.

**ДРУГА ТАЧКА ДНЕВНОГ РЕДА - гласање**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава је, већином гласова (девет гласова за, пет против), одлучио да поднесе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о задуживању Републике Србије код Банке Поштанска штедионица акционарско друштво Београд за потребе финансирања Пројекта Изградње урбане инфраструктуре и националног стадиона са приступним саобраћајницама, који је поднела Влада, у начелу.

**ТРЕЋА ТАЧКА ДНЕВНОГ РЕДА - гласање**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава је, већином гласова (11 гласова за, два против, један уздржан), одлучио да поднесе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума између Европске уније и Републике Србије о учешћу Републике Србије у „Фискалису“, програму Уније за сарадњу у области опорезивања, који је поднела Влада.

**ЧЕТВРТА ТАЧКА ДНЕВНОГ РЕДА - гласање**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава је, већином гласова (11 гласова за, два против, један уздржан), одлучио да поднесе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању амандмана на чл. 1. и 12.1. Споразума о оснивању Европске банке за обнову и развој, који је поднела Влада.

**ПЕТА ТАЧКА ДНЕВНОГ РЕДА - гласање**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава је, већином гласова (девет гласова за, пет против), одлучио да поднесе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о зајму уз финансијски протокол потписан 21. септембра 2023. године, између Владе Републике Србије и Владе Француске Републике, између Републике Србије коју заступа Влада Републике Србије поступајући преко Министарства финансија као Зајмопримац и BPIFRANCE ASSURANCE EXPORT који поступа у име и за рачун Владе Француске Републике, који је поднела Влада.

**ШЕСТА ТАЧКА ДНЕВНОГ РЕДА - гласање**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава је, већином гласова (девет гласова за, пет против), одлучио да поднесе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Гаранције (Пројекат управљања електродистрибутивном мрежом у Републици Србији) између Републике Србије коју заступа Влада Републике Србије поступајући преко Министарства финансија као Гаранта и Deutsche bank AG, Paris Branch као Првобитног зајмодавца и Deutsche bank AG, Paris Branch као Aгента и Deutsche bank AG, Paris Branch као Водећег мандатног аранжера која се односи на Уговор о кредитном аранжману у износу од 97.151.728,00 евра уз подршку BPIAЕ, који је поднела Влада.

**СЕДМА ТАЧКА ДНЕВНОГ РЕДА - гласање**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава је, већином гласова (девет гласова за, пет против), одлучио да поднесе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Измене и допуне бр. 1 Споразума о зајму од стране и између Владе Емирата Уједињених Арапских Емирата Фонд за развој Абу Даби (Зајмодавац) и Владе Републике Србије (Зајмопримац) у вези са зајмом у износу од 1.000.000.000 америчких долара, који је поднела Влада.

**ОСМА ТАЧКА ДНЕВНОГ РЕДА – гласање**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава је, већином гласова (девет гласова за, пет против), одлучио да поднесе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Измене и допуне бр. 1 Уговора о зајму потписаног између Фонда за развој Абу Дабија и Владе Републике Србије за финансирање подршке буџету Републике Србије, који је поднела Влада.

**ДЕВЕТА ТАЧКА ДНЕВНОГ РЕДА – гласање**

На основу члана 55. Пословника Народне скупштине, Одбор за финансије, републички буџет и контролу трошења јавних средстава је, већином гласова (девет гласова за, четири против, један уздржан) на предлог председника Републике за избор председника Фискалног савета и већином гласова (девет гласова за, два против, три уздржана) на предлог министра финансија за избор члана Фискалног савета, одлучио да поднесе

И З В Е Ш Т А Ј

Одбор за финансије, републички буџет и контролу трошења јавних средстава размотрио је Предлог кандидата за председника и члана Фискалног савета, који су поднели председник Републике и министар финансија на основу члана 92б став 1. Закона о буџетском систему („Службени гласник РС“, бр. [54/09](http://we2.cekos.com/ce/faces/index.jsp%3F%26file%3Df67727%26action%3Dpropis%26path%3D06772701.html%26domen%3D0%26mark%3Dfalse%26query%3DZakon+o+bud--3--etskom+sistemu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [73/10](http://we2.cekos.com/ce/faces/index.jsp%3F%26file%3Df77324%26action%3Dpropis%26path%3D07732401.html%26domen%3D0%26mark%3Dfalse%26query%3DZakon+o+bud--3--etskom+sistemu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [101/10](http://we2.cekos.com/ce/faces/index.jsp%3F%26file%3Df78885%26action%3Dpropis%26path%3D07888501.html%26domen%3D0%26mark%3Dfalse%26query%3DZakon+o+bud--3--etskom+sistemu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [101/11](http://we2.cekos.com/ce/faces/index.jsp%3F%26file%3Df85578%26action%3Dpropis%26path%3D08557801.html%26domen%3D0%26mark%3Dfalse%26query%3DZakon+o+bud--3--etskom+sistemu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [93/12](http://we2.cekos.com/ce/faces/index.jsp%3F%26file%3Df90185%26action%3Dpropis%26path%3D09018501.html%26domen%3D0%26mark%3Dfalse%26query%3DZakon+o+bud--3--etskom+sistemu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [62/13](http://we2.cekos.com/ce/faces/index.jsp%3F%26file%3Df96035%26action%3Dpropis%26path%3D09603501.html%26domen%3D0%26mark%3Dfalse%26query%3DZakon+o+bud--3--etskom+sistemu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [63/13](http://we2.cekos.com/ce/faces/index.jsp%3F%26file%3Df96118%26action%3Dpropis%26path%3D09611801.html%26domen%3D0%26mark%3Dfalse%26query%3DZakon+o+bud--3--etskom+sistemu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [108/13](http://we2.cekos.com/ce/faces/index.jsp%3F%26file%3Df98862%26action%3Dpropis%26path%3D09886201.html%26domen%3D0%26mark%3Dfalse%26query%3DZakon+o+bud--3--etskom+sistemu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [142/14](http://we2.cekos.com/ce/faces/index.jsp%3F%26file%3Df106545%26action%3Dpropis%26path%3D10654501.html%26domen%3D0%26mark%3Dfalse%26query%3DZakon+o+bud--3--etskom+sistemu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [68/15](http://we2.cekos.com/ce/faces/index.jsp%3F%26file%3Df112285%26action%3Dpropis%26path%3D11228501.html%26domen%3D0%26mark%3Dfalse%26query%3DZakon+o+bud--3--etskom+sistemu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [103/15](http://we2.cekos.com/ce/faces/index.jsp%3F%26file%3Df115009%26action%3Dpropis%26path%3D11500901.html%26domen%3D0%26mark%3Dfalse%26query%3DZakon+o+bud--3--etskom+sistemu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [99/16](http://we2.cekos.com/ce/faces/index.jsp%3F%26file%3Df122552%26action%3Dpropis%26path%3D12255201.html%26domen%3D0%26mark%3Dfalse%26query%3DZakon+o+bud--3--etskom+sistemu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [113/17](http://we2.cekos.com/ce/index.xhtml?&action=propis&file=13117201.html&path=13117201.html&query=zakon+o+dr--3--avnim+slu--3--benicima&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=), 95/18, 31/19, 72/19, 149/20, 118/21, 118/21-др.закон, 138/22 и 92/23), и одлучио да предложи Народној скупштини да прихвати Предлог кандидата за председника и члана Фискалног савета.

**10. ТАЧКА ДНЕВНОГ РЕДА – гласање**

На основу члана 55. Пословника Народне скупштине, Одбор за финансије, републички буџет и контролу трошења јавних средстава је, већином гласова (10 гласова за, два против, два уздржана), одлучио да поднесе

И З В Е Ш Т А Ј

Одбор за финансије, републички буџет и контролу трошења јавних средстава размотрио је Предлог за избор вицегувернера Народне банке Србије, који је поднела гувернер Народне банке Србије на основу чл. 21. и 26. Закона о Народној банци Србије („Службени гласник РС“, бр. 72/2003, 55/2004, 85/2005 - др. закон, 44/2010, 76/2012, 106/2012, 14/2015, 40/2015 – одлука УС и 44/2018), и одлучио да предложи Народној скупштини да прихвати Предлог за избор вицегувернера Народне банке Србије.

**11. ТАЧКА ДНЕВНОГ РЕДА – гласање**

На основу члана 55. Пословника Народне скупштине („Службени гласник РС“, број 20/12 - пречишћен текст), а у складу са чланом 14. став 2. Закона о контроли државне помоћи („Службени гласник РС“, број 73/19) Одбор за финансије, републички буџет и контролу трошења јавних средстава је, већином гласова (11 гласова за, двоје против, један уздржан), донео

О Д Л У К У

Именује се Душица Ђорђевић, члан Савета Комисије за контролу државне помоћи, за вршиоца функције председника Комисије за контролу државне помоћи.

Именована ће функцију из става 1. ове одлуке вршити до ступања на функцију новог председника Комисије.

За известиоца Одбора на седници Народне скупштине по тачкама 1. до 10. одређен је Верољуб Арсић, председник Одбора

Седница је завршена у 13,55 часова.

Седница је тонски снимана.

СЕКРЕТАР ПРЕДСЕДНИК

Тијана Игњатовић Верољуб Арсић